આ અંગે અમરેલીના આરટીઆઇ એક્‍ટિવિસ્‍ટ નાથાલાલ સુખડીયા દ્વારા પુરવઠા વિભાગને રજૂઆત કરવામાં આવી હતી કે રીકડીયા ગામે આવેલી સસ્‍તા અનાજની દુકાનમાં અનેક પ્રકારની ગેરરીતિઓ ચાલી રહી છે. આ દુકાન હેઠળ જુદા જુદા ગામોનો સમાવેશ કરવામાં આવ્‍યોછે જેમાં દેવળીયા, લાપાળીયા સહિતના ગામોનો સમાવેશ થાય છે. દેવળીયામાં સુખડીયા પરિવારના ગામમાં રહેતા ન હોય તેવા વ્‍યક્‍તિઓના નામે રાશન કાર્ડ હતા અને દર મહીને ખરીદી પણ થતી હતી. આ રીતે લાપાળીયા ગામે પણ ગેરરીતિ બહાર અવી છે. અગાઉ લાપાળીયામાં સસ્‍તા અનાજની દુકાન હતી તેમાં ભ્રષ્ટાચારના કારણે લાયસંસ રદ્ય કરવામાં આવ્‍યું હતું. ત્‍યાર બાદ આ ગામના તમામ લોકોના રાશન કાર્ડનો સામવેશ રીકડીયામાં કરવામાં આવ્‍યો છે પણ લાપાળીયા ગામ રીકડીયાથી ઘણું જ દૂર હોવાના કારણે આ ગામમાંથી કોઇ લોકો રેકડીયામાં ખરીદી કરવા જતા નથી અને હાલમાં જેટલા પણ રાશન કાર્ડ છે તેમાન નામે ખરીદીકરવામાં આવી છે. લાપાળીયા ગામે રહેતા હંસાબેન કવીશ્‍વરના નામે હંસાબેન મધુકાંતભાઇ કવીશ્‍વર અને હંસાબેન બહૈલાલભાઇ જોષી એમ બે નામના રાશન કાર્ડ છે. ન્નયારે જોષી તેમની લગ્ન પહેલાની સરનેમ હતી અને કવીશ્‍વર તેમની લગ્ન પછીની અટક છે. તેઓ છેલ્લા એકાદ વર્ષથી સસ્‍તા અનાજની ખરીદી કરતા ન હોવા છતાં તેમના નામે દર મહીને અનાજનો જથ્‍થો ખરીદ કરવામાં આવી રભે છે. આ ઉપરાંત ગામના મોટા ભાગના લોકો ખરીદી કરવા રીકડીયા જાતા નથી તેમના નામે પણ ખરીદી બારોબાર થઈ રહી છે. આ દુકાનમાંથી આ પ્રકારની અનેક ગેરરીતિઓ બહાર આવે તેમ છે.